laion/Wikipedia-Exotic huggingface dataset:
আল-ওয়াতান (কাতার)

আল-ওয়াতান (আরবি: الوطن) হ'ল কাতারের দোহায় অবস্থিত একটি আরবি ভাষার দৈনিক সংবাদপত্র। কাগজটি আল রায়া এবং আল শার্ক সহ দেশের তিনটি আরবি সংবাদপত্রের একটি। আল ওয়াতান ১৯৯৫ সালে প্রতিষ্ঠিত হয়েছিল এবং আমিরের পরে কাতারে প্রকাশিত প্রথম সংবাদপত্র ছিল, শেখ হামাদ বিন খলিফা আল থানি, প্রেস সেন্সর বাতিল করে । এর মূল সংস্থাটি দার আল ওয়াতান প্রিন্টিং, প্রকাশনা ও বিতরণ সংস্থা ডাব্লুএলএল। এই দৈনিকটি প্রকাশের সাথে সাথে অন্য শীর্ষস্থানীয় কাতারি আরবি পেপার আল রায়া তার প্রচলনের এক তৃতীয়াংশ হারাতে বসেছে। ২০০৮ সালের দৈনিক প্রচার ছিল ১৫,০০০। প্রাক্তন পররাষ্ট্রমন্ত্রী হামাদ বিন জাসিম আল থানি পত্রিকার অর্ধেক মালিক। Amin H (2001). Mass media in the Arab states between diversification and stagnation in Kai Hafez and David L. Paletz (Editors) Mass media, politics, and society in the Middle East. Hampton Press, আইএসবিএন ৯৭৮-১-৫৭২৭৩-৩০৩-৯ Barrie Gunter; Roger Dickinson (২০১৩)। News Media in the Arab World: A Study of 10 Arab and Muslim Countries। A&C Black। পৃষ্ঠা 28। আইএসবিএন 978-1-4411-0239-3।  "Clients"। KnowledgeView। ১৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।  William A. Rugh (২০০৪)। Arab Mass Media: Newspapers, Radio, and Television in Arab Politics। Greenwood Publishing Group। পৃষ্ঠা 60। আইএসবিএন 978-0-275-98212-6।  "Media sustainability index 2008" (পিডিএফ)। IREX। ২৪ ডিসেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ সেপ্টেম্বর ২০১৩।  "Arab Media Review: Anti-semitism and other trends" (পিডিএফ)। Anti-Defamation League (ADL)। জুলাই–ডিসেম্বর ২০১০। ১৯ জানুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মে ২০১২।  আল ওয়াতান ই-পেপার ওয়েব্যাক মেশিনে আর্কাইভকৃত ২০ জানুয়ারি ২০২২ তারিখে নলেজভিউয়ের মাধ্যমে আল-ওয়াতান (কাতার)
কাতার ট্রিবিউন

কাতার ট্রিবিউন, কাতারের দোহার একটি ইংরেজি ভাষার সংবাদপত্র, যা স্থানীয় এবং আন্তর্জাতিক সংবাদ প্রকাশ করে। এটি ২০০৬ সালে চালু হয়েছিল। সংবাদপত্রের মূলমন্ত্র হ'ল "প্রথমে সংবাদ ও এর পিছনের খবর"। কাতার ট্রিবিউন কাতার ইনফরমেশন অ্যান্ড মার্কেটিং (কিউআইএম) প্রকাশ করেছে, যেমন তার ভগিনী আরবি ভাষার সংবাদপত্র আল-ওয়াতান । কাতার ট্রিবিউনের অনলাইন সংস্করণও রয়েছে। সংবাদপত্রটি পাঁচটি বিভাগে উপ-বিভক্ত: মূল (যা সর্বশেষ স্থানীয় এবং আন্তর্জাতিক ঘটনাকে উপস্থাপন করে), জাতি, ব্যবসা, ক্রীড়া এবং একটি অংশ "চিলআউট" শিরোনামে। Gunter, Barrie; Dickinson, Roger (২০১৩)। News Media in the Arab World: A Study of 10 Arab and Muslim Countries। Bloomsbury Academic। আইএসবিএন 978-1441174666।  "Qatar profile - Media"। BBC। ৩০ জানুয়ারি ২০১৫। সংগ্রহের তারিখ ১৯ সেপ্টেম্বর ২০১৫।  কাতার ট্রিবিউন ওয়েবসাইট
ওমান ট্রিবিউন

ওমান ট্রিবিউন মাস্কট ভিত্তিক ওমানের একটি জনপ্রিয় ইংরেজি ভাষার সংবাদপত্র। উচ্চ আয়ের, নীতি নির্ধারণী ওমানি এবং কূটনৈতিক সম্প্রদায়ের মধ্যে এটি সর্বাধিক জনপ্রিয় ইংরেজি সংবাদপত্র। এটি স্থানীয় এবং আন্তর্জাতিক উভয় সংবাদ সরবরাহ করে। ওমান ট্রিবিউন ওমান, অন্যান্য জিসিসি দেশসমূহ (সংযুক্ত আরব আমিরাত, কাতার, সৌদি আরব, বাহরাইন এবং কুয়েত), আরব দেশগুলির পাশাপাশি মধ্য প্রাচ্যের উন্নয়নের উপর নিবন্ধ এবং মতামত প্রকাশ করে। মধ্য প্রাচ্যের শীর্ষস্থানীয় আরবি পত্রিকা আল ওয়াতান এর ভগিনী প্রকাশনা হওয়ায় এটি দেশের সকল ইংরেজি সংবাদপত্রের মধ্যে অন্যতম সেরা। ওমান ট্রিবিউন অতিরিক্তভাবে দ্য নিউ ইয়র্ক টাইমস, হার্ভার্ড বিজনেস রিভিউ, দ্য ওয়াশিংটন পোস্ট, ব্লুমবার্গ, ম্যাকক্ল্যাচি ট্রিবিউন নিউজ সার্ভিস, গ্রাফিক নিউজ এবং অন্যান্য সংবাদ সূত্রের নিবন্ধ এবং গ্রাফিক একত্রিত করে থাকে। "About Us"। Oman Tribune। মে ৩, ২০১২ তারিখে মূল থেকে আর্কাইভ করা। সংগ্রহের তারিখ জুন ৭, ২০১২।  "Oman" (পিডিএফ)। Publicitas। ডিসেম্বর ২, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ জুন ৮, ২০১২।  "HotNewspapers"। HotNewspapers। ২০১১-০২-০৮ তারিখে মূল থেকে আর্কাইভ করা। সংগ্রহের তারিখ ২০১১-০৩-০৮।
পলি বার্জেন

পলি বার্জেন (জন্ম: নেলি পলিনা বুরজিন; ১৪ জুলাই ১৯৩০ - ২০ সেপ্টেম্বর ২০১৪) ছিলেন একজন মার্কিন অভিনেত্রী, গায়িকা, টেলিভিশন উপস্থাপক, লেখিকা ও উদ্যোক্তা। তিনি জীবনীমূলক টেলিভিশন চলচ্চিত্র দ্য হেলেন মরগান স্টোরি-তে হেলেন মরগান চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার অর্জন করেন। তার উল্লেখযোগ্য চলচ্চিত্র হল কেপ ফিয়ার (১৯৬২) ও দ্য কেয়ারটেকার্স (১৯৬৩); দ্বিতীয় চলচ্চিত্রটির জন্য তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। মঞ্চে ফলিস নাটকে কারলোত্তা কাম্পিয়ন চরিত্রে তার কাজের জন্য তিনি ২০০১ সালে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন। তিনি সাপ্তাহিক বিচিত্রানুষ্ঠান দ্য পলি বার্জেন শো-এর উপস্থাপক এবং টিভি ক্রীড়া অনুষ্ঠান টু টেল দ্য ট্রুথ-এর নিয়মিত প্যানেল সদস্য ছিলেন। এছাড়া তাকে দ্য সোপরানোস ও ডেস্পারেট্‌ হাউজওয়াইভ্‌স ধারাবাহিকে নিয়মিত চরিত্রে দেখা যায়। তিনি সৌন্দর্য, ফ্যাশন ও মোহনীয়তার উপর তিনটি বই লিখেছেন। বার্জেন ১৯৩০ সালের ১৪ই জুলাই টেনেসির নক্সভিলে জন্মগ্রহণ করেন। তার মাতা লুসি (বিবাহপূর্ব লহর্ন; ১৯০৯-১৯৮৫) এবং পিতা উইলিয়াম হিউ বুরজিন (১৯০৯-১৯৮২) ছিলেন প্রকৌশলী। তার পিতার গায়কী প্রতিভা ছিল এবং তিনি তার কন্যার সাথে ১৯৫৭-১৯৫৮ সালে প্রচারিত দ্য পলি বার্জেন শো-এর কয়েকটি পর্বে কাজ করেছেন এবং পরবর্তীকালে তারা যৌথভাবে কলাম্বিয়া রেকর্ডস থেকে এলপি পলি অ্যান্ড হার পপ অ্যালবাম প্রকাশ করেন। বার্জেন ১৯৫০-এর দশকের প্লেহাউজ নাইটি টেলিভিশন ধারাবাহিকের দ্য হেলেন মরগান স্টোরি পর্বে সঙ্গীতশিল্পী হেলেন মরগান চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার অর্জন করেন। এই সময়ে তিনি কলাম্বিয়া রেকর্ডসের সাথে চুক্তিবদ্ধ হন এবং রেকর্ডিং পেশায় সফলতা লাভ করেন। এই দশকে তিনি কোমল পানীয় পেপসির কয়েকটি বিজ্ঞাপনচিত্রে কাজ করার মধ্য দিয়ে "দ্য পেপসি কোলা গার্ল" নামে পরিচিতি লাভ করেন। বার্জেন বেলাস্কো থিয়েটারে স্টিভেন সোন্ডহাইমের ফলিস নাটকে কারলোত্তা কাম্পিয়ন চরিত্রে অভিনয় করে ২০০১ সালে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন। তিনি ২০০০-এর দশকে এইচবিও'র টিভি ধারাবাহিক দ্য সোপরানোস-এ ফ্র্যান ফেলস্টেইন চরিত্রে অভিনয় করেন। এছাড়া তিনি ২০০৭ থেকে ২০১১ পর্যন্ত ডেস্পারেট্‌ হাউজওয়াইভ্‌স ধারাবাহিকে স্টেলা উইংফিল্ড চরিত্রে অতিথি ভূমিকায় অভিনয় করে একটি এমি পুরস্কারের মনোনয়ন লাভ করেন।<ref name="emmys"/ > "Polly Bergen Dies at 84; Emmy-Winning Actress" (ইংরেজি ভাষায়)। দ্য নিউ ইয়র্ক টাইমস। সেপ্টেম্বর ২০, ২০১৪। সংগ্রহের তারিখ ১৪ জুলাই ২০২০।  "Polly Bergen profile" (ইংরেজি ভাষায়)। ফিল্ম রেফারেন্স। ফেব্রুয়ারি ৫, ২০১০ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০২০।  "Emmy Awards Search – Polly Bergen"। টেলিভিশন একাডেমি। সেপ্টেম্বর ২১, ২০১৪ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০২০।  "2001 Tony Award Nominations"। লস অ্যাঞ্জেলেস টাইমস। মে ৮, ২০০১। সেপ্টেম্বর ২১, ২০১৪ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০২০।  উইকিমিডিয়া কমন্সে পলি বার্জেন সংক্রান্ত মিডিয়া রয়েছে। অলমিউজিকে পলি বার্জেন ইন্টারনেট অফ-ব্রডওয়ে ডেটাবেজে পলি বার্জেন (ইংরেজি) ইন্টারনেট ব্রডওয়ে ডেটাবেজে পলি বার্জেন (ইংরেজি) ইন্টারনেট মুভি ডেটাবেজে পলি বার্জেন (ইংরেজি)
ইউনিটি অপারেটিং সিস্টেম

ইউনিটি অপারেটিং সিস্টেম (ইউনিফাইড অপারেটিং সিস্টেম বা ইউওএস নামেও পরিচিত , চীনা: 统一操作系统) বিদেশী অপারেটিং সিস্টেম যেমন উইন্ডোজকে প্রতিস্থাপন করার লক্ষ্যে ইউনিওনটেকের (চীনা: 统信软件) নির্মিত ও চীন সরকারের অনুমোদিত একটি চীনা ডিপিন-ভিত্তিক লিনাক্স ডিস্ট্রিবিউশন ডিস্ট্রিবিউশনটির আলাদা তিনটি সংস্করণ বর্তমানে উন্নয়নাধীন রয়েছে, একটি সাধারণ ব্যক্তিগত কম্পিউটার ব্যবহারকারীদের জন্য (ডিপিন), একটা এন্টারপ্রাইজের জন্য (ইউওএস) আর একটা সার্ভার সংস্করণ (ইউওএস)। ডিসেম্বর ২০১৯ প্রথম বেটা সংস্করণ বের হয় এবং প্রাতিষ্ঠানিক ওয়েবসাইট থেকে এ সংস্করণটি নামানো যায়। ১৪ জানুয়ারি ২০২০ সালে প্রথম স্টেবল সংস্করণ মুক্তি পায়। অপারেটিং সিস্টেমটির প্রাথমিক লক্ষ্য চীনা বাজার, যেখানে এটা ২০২২ সালের মধ্যে মাইক্রোসফট উইন্ডোজকে প্রতিস্থাপনপর স্বপ্ন দেখে। তাই এ পর্যন্ত মূল মনোযোগ শুধুমাত্র তাদের নিজেদের হার্ডওয়্যারেই সীমাবদ্ধ, যেমন তাদের নিজস্ব সেমিকন্ডাক্টর কোম্পানি জাওশিন। পুরো কেএক্স-৬০০০ সিরিজ এখন ডেস্কটপ সংস্করণ সমর্থন করে, যেখানে কেএক্স-৩০০০০০ সার্ভার সংস্করণ সমর্থন করে। তবে সামনে ডিস্ট্রিবিউশনটির আরও বিস্তৃত সমর্থনের পরিকল্পনা করা হচ্ছে, যেখানে লুংসন, সানওয়ে, আর এআরএমের মত স্থাপত্যও সমর্থন করবে। ক'ফ, আলেকজান্ডার (২৭ ডিসেম্বর ২০১৯)। "Chinas Windows-Ersatz: CPUs laufen auf chinesischem Betriebssystem"। গেমস্টার (জার্মান ভাষায়)। সংগ্রহের তারিখ ২০২০-০১-০৪।  লিউ, নিয়ে (২৪ ডিসেম্বর ২০১৯)। "Chinese CPUs Now Work On Domestically-Produced Operating System"। টমস হার্ডওয়্যার (ইংরেজি ভাষায়)। সংগ্রহের তারিখ ৪ জানুয়ারি ২০২০।  "Explained: What's the difference between UOS and Deepin OS?"। সিএনটেকপোস্ট (ইংরেজি ভাষায়)। ১৫ জানুয়ারি ২০২০। সংগ্রহের তারিখ ১৮ জানুয়ারি ২০২০।  শি, গঙ (১৯ ডিসেম্বর ২০১৯)। "Another Chinese computer operating system: Will the UOS succeed?"। সিজিটিএন (ইংরেজি ভাষায়)। সংগ্রহের তারিখ ৪ জানুয়ারি ২০২০।  "China-made UOS completes adaptation for domestic cloud desktop provider"। cntechpost.com (ইংরেজি ভাষায়)। ১৯ ডিসেম্বর ২০১৯। সংগ্রহের তারিখ ১৪ জানুয়ারি ২০২০।  "China-made operating system UOS releases first version"। cntechpost.com (ইংরেজি ভাষায়)। ১৩ ডিসেম্বর ২০১৯। সংগ্রহের তারিখ ১৪ জানুয়ারি ২০২০।  "China software designers ready UOS for end-of-2019 release"। ডিজিটাইমস (ইংরেজি ভাষায়)। ২০১৯-১১-২২। সংগ্রহের তারিখ ১৪ জানুয়ারি ২০২০।  "UOS 20 正式版面向合作伙伴发布"। www.chinauos.com (চীনা ভাষায়)। ৪ জানুয়ারি ২০২০। সংগ্রহের তারিখ ৪ জানুয়ারি ২০২০। [স্থায়ীভাবে অকার্যকর সংযোগ] পেটজয়েড, সারা (২০১৯-১২-১৩)। "Intel, AMD & Co: China will westliche Hard- und Software aussortieren"। গেমস্টার (জার্মান ভাষায়)। সংগ্রহের তারিখ ২০২০-০১-০৪।  কুহলিক, রবার্ট (১৭ ডিসেম্বর ২০১৯)। "Konkurrenz für Intel und AMD? China-Prozessoren versprechen großen Leistungssprung"। GIGA.de (জার্মান ভাষায়)। সংগ্রহের তারিখ ৪ জানুয়ারি ২০২০।  কুহলিক, রবার্ট (২ জানুয়ারি ২০২০)। "Windows-Alternative aus China: Neues Betriebssystem soll Microsofts OS ersetzen"। GIGA.de (জার্মান ভাষায়)। সংগ্রহের তারিখ ৪ জানুয়ারি ২০২০।  (চীনা ভাষায়) ইউওএস (চীনা ভাষায়) ইউনিওনটেক ওয়েব্যাক মেশিনে আর্কাইভকৃত ১৫ সেপ্টেম্বর ২০২২ তারিখে
দেবপ্রসাদ সর্বাধিকারী

স্যার দেবপ্রসাদ সর্বাধিকারী, সি.আই.ই (ইংরেজি: Sir Devaprasad Sarvadhikary, C.I.E)( ডিসেম্বর ১৮৬২ - ১১ আগস্ট , ১৯৩৫ ) ছিলেন একজন খ্যাতনামা শিক্ষাবিদ, জাতীয়তাবাদের অগ্রদূত ও পথিকৃৎ সুরেন্দ্রনাথ বন্দ্যোপাধ্যায়ের প্রধান সহকর্মী ও কলকাতা বিশ্ববিদ্যালয়ের প্রথম বেসরকারি উপাচার্য । দেবপ্রসাদের জন্ম অবিভক্ত ভারতে অধুনা পশ্চিমবঙ্গের হুগলি জেলার খানাকুল ব্লকের রাধানগরে। তার পিতা চিকিৎসক রায়বাহাদুর সূর্যকুমার সর্বাধিকারী কলকাতা বিশ্ববিদ্যালয়ের সিন্ডিকেটের সদস্য ও ফ্যাকাল্টি অফ মেডিসিনের প্রথম ভারতীয় ডিন ছিলেন। মাতা হেমলতা সর্বাধিকারী ছিলেন গূহবধূ। দেবপ্রসাদ ছিলেন এদের দ্বিতীয় সন্তান। দেবপ্রসাদের সাত ভাই ও দুই বোন ছিল। বর্ধিষ্ণু এই সর্বাধিকারী পরিবারের বড়ভাই ছিলেন ডাঃ সত্যপ্রসাদ। সেজভাই শল্যচিকিৎসক সুরেশপ্রসাদ একমাত্র বেসরকারী ব্যক্তি হয়েও আই.এম.এস এর লেফটেন্যান্ট কর্নেল উপাধি লাভ করেছিলেন। আর এক ভাই নগেন্দ্রপ্রসাদ ছিলেন ভারতের ফুটবল খেলার জনক ও খ্যাতনামা ক্রিকেটার। দেবপ্রসাদ কলকাতার হেয়ার স্কুল থেকে একাধিক বৃত্তি ও পুরস্কারসহ ১৮৭৬ খ্রিস্টাব্দে প্রবেশিকা ও ১৮৮২ খ্রিস্টাব্দে প্রেসিডেন্সি কলেজ থেকে এম.এ পাশ করেন। দেবপ্রসাদ ১৮৮৮ খ্রিস্টাব্দে অ্যাটর্নিশিপ পরীক্ষা পাশ করে কর্মজীবনে প্রবেশ করেন। রাজনীতিতে বিশেষ আগ্রহান্বিত হয়ে 'ভারতসভাʼ তথা 'ইন্ডিয়ান অ্যাসোসিয়েশন' এর কাজে সুরেন্দ্রনাথ বন্দ্যোপাধ্যায়ের প্রধান সহকর্মী হন। ইউনিভার্সিটি ইনস্টিটিউট কে তখন সরকারী প্রতিষ্ঠানে পরিণত হওয়ার বিপদ থেকে তিনি রক্ষা করেন। দু-বার বিশ্ববিদ্যালয়ের প্রতিনিধি হিসাবে লণ্ডনে অনুষ্ঠিত 'ইউনিভার্সিটিজ অব দি এম্পায়ার' কংগ্রেসে যোগ দেন। ১৯১৩ খ্রিস্টাব্দে এবার্ডিন বিশ্ববিদ্যালয় থেকে সম্মানসূচক এলএল.ডি উপাধি পান। স্যার আশুতোষ মুখোপাধ্যায়ের পর দ্বিবার্ষিক মেয়াদে ১৯১৪ - ১৮ খ্রিস্টাব্দে কলকাতা বিশ্ববিদ্যালয়ের প্রথম বেসরকারি উপাচার্য হন। ১৯২৫ খ্রিস্টাব্দে ভারত সরকারের পক্ষ থেকে দক্ষিণ আফ্রিকা যান সেখানকার ভারতীয়দের অবস্থা পর্যালোচনে ও তথ্যানুসন্ধানে। ১৯৩০ খ্রিস্টাব্দে জাতিসংঘের ভারতের অন্যতম প্রতিনিধি নির্বাচিত হন। একাধিক পত্রিকায় তার রচিত প্রবন্ধ, ভ্রমণকাহিনী প্রকাশিত হয়েছে। তার রচিত গ্রন্থ দু-টি হল - 'ইউরোপের তিন মাস' 'স্মৃতিরেখা' বঙ্গীয় সাহিত্য পরিষদ পরিষদের সাথে তার ঘনিষ্ঠ যোগাযোগ ছিল। বিভিন্ন সময়ে ( ১৩২১-২৪, ১৩২৭-২৮, ১৩৩২-৩৩, ১৩৩৫ - ৩৯ বঙ্গাব্দে) পরিষদের সহসভাপতি ছিলেন। 'ইম্পিরিয়াল লাইব্রেরি' বর্তমানে ভারতের জাতীয় গ্রন্থাগারের পরিচালকদের অন্যতম ও সংস্কৃত ভাষা প্রসারে উদ্যোগী ছিলেন। এবার্ডিন বিশ্ববিদ্যালয়ের সম্মানসূচক এলএল.ডি ডিগ্রি ও স্যার উপাধি লাভ করেন তিনি। কলকাতা বিশ্ববিদ্যালয় তার স্মৃতিতে বিজ্ঞানে অসাধারণ অবদানের জন্য'স্যার দেবপ্রসাদ সর্বাধিকারী স্বর্ণপদক'পুরস্কার প্রবর্তন করে। দেবপ্রসাদ সর্বাধিকারীর জীবনাবসান ঘটে ১৯৩৫ খ্রিস্টাব্দের ১১ ই আগস্ট তারিখে ৭৩ বৎসর বয়সে। সংসদ বাঙালী চরিতাভিধান, সেনগুপ্ত, সুবোধচন্দ্র ও বসু, অঞ্জলি, ১৯৭৬, সাহিত্য সংসদ, কলিকাতা, পৃষ্ঠা ২১৩ সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩০০,৩০১, আইএসবিএন ৯৭৮-৮১-৭৯৫৫- ১৩৫-৬
মালয়েশীয় নৌবাহিনী

মালয়েশীয় নৌবাহিনী হচ্ছে মালয়েশিয়ার সশস্ত্র বাহিনীর নৌবাহিনী। এই নৌবাহিনী সরকারীভাবে 'রাজকীয় মালয়েশীয় নৌবাহিনী' বা ইংরেজিতে রয়্যাল মালয়েশিয়ান নেভি বা সংক্ষেপে আরএমএন নামে পরিচিত। আরএমএন হল দেশের সামুদ্রিক নজরদারি এবং প্রতিরক্ষা অভিযানের জন্য দায়ী প্রধান সংস্থা। আরএমএন এর কার্যক্রমের এলাকা দেশের উপকূলীয় অঞ্চল এবং এক্সক্লুসিভ ইকোনমিক জোন (ইইজেড) জুড়ে ৬০৩,২১০ বর্গ কিলোমিটার নিয়ে গঠিত। আরএমএন দেশের প্রধান যোগাযোগের সমুদ্রপথ (এসএলওসি) যেমন মালাক্কা প্রণালী এবং সিঙ্গাপুর প্রণালী নিয়ন্ত্রণের দায়িত্বও বহন করে এবং স্প্রাটলি র মতো ওভারল্যাপিং দাবিগুলির ক্ষেত্রে জাতীয় স্বার্থ পর্যবেক্ষণ করে। ১৯৫৭ সালের ৩১ আগস্ট মালয়েশিয়ার স্বাধীনতা লাভের আগ পর্যন্ত মালয় তরুণদেরকে সিঙ্গাপুর নৌবাহিনীতে নিয়োগ দেওয়া হয়েছিলো অতি স্বল্প পরিমাণে কারণ ব্রিটিশরা মালয় ভূখণ্ডে কোনো নৌঘাঁটি বানিয়ে যায়নি। ১৯৩৪ সালের ২৭ এপ্রিল স্ট্রেইটস সেটলমেন্ট রয়্যাল নেভাল ভলান্টিয়ার রিজার্ভ নামের একটি ছোটো নৌবাহিনী সিঙ্গাপুরে তৈরি করেছিলো ব্রিটিশ রাজকীয় নৌবাহিনীকে সাহায্য করার জন্য। দ্বিতীয় বিশ্বযুদ্ধে জাপানি নৌবাহিনীর বিরুদ্ধে লড়েছিলো এই ছোটো সিঙ্গাপুরীয় বাহিনী। ১৯৭০-এর দশকে মালয়েশিয়ার নিজস্ব নৌবাহিনী বানানোর পরিকল্পনা হলেও মাহাথির বিন মোহাম্মদ ১৯৮৩ সালে একটি সুগঠিত নৌবাহিনী উদ্বোধন করেছিলেন। শুরুর দিকে না ছিলো একটি ছোটো খাটো জাহাজ না ছিলো কোনো বোট কিন্তু মাহাথিরের সরকার যুক্তরাষ্ট্র নৌবাহিনী থেকে অনেক সাহায্য নিয়ে তার বাহিনীকে অনেক উপরে উঠিয়ে দেন ১৯৯০-এর দশকে। মাহাথিরের সরকার ২০০২ সালে সাবমেরিন ক্রয় করে ফ্রান্সের কাছ থেকে। সত্তরের দশকে মাত্র দেড় শো সদস্যের এই বাহিনীতে ২০০৩ সালে প্রায় ১৫,০০০ নাবিক এবং কর্মকর্তা ছিলো। বায়ু-স্বতন্ত্র প্রবণতা সমন্বিত স্করপিয়ন শ্রেণীর ২টি ডুবোজাহাজই রয়েছে এই বাহিনীর হাতে। কেডি টুংকু আবদুল রহমান ও কেডি টুন্ আবদুল রাজ্জাক। International Institute for Strategic Studies (১৫ ফেব্রুয়ারি ২০২৩)। The Military Balance 2023। London: Taylor & Francis। পৃষ্ঠা 271। আইএসবিএন 1000910709। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Malaysian Armed Forces"। Global Security। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shahryar Pasandideh (২৪ আগস্ট ২০১৫)। "The Royal Malaysian Navy: An Assessment"। NATO (The Atlantic Council of Canada)। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "nato canada" নামটি একাধিক বার সংজ্ঞায়িত করা হয়েছে "Malaysia buys two new submarines"। Utusan Malaysia। ৬ জুন ২০০২। ৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৫।  "Malaysian Armed Forces"। Global Security। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৬।  মালয়েশীয় নৌবাহিনীর নিজস্ব ওয়েব ঠিকানা মালয়েশীয় সামরিক বাহিনীর নিজস্ব ঠিকানা মালয়েশীয় প্রতিরক্ষা বাহিনী মালয়েশীয় নৌপ্রধানদের তালিকা মালয়েশীয় সমর-জাহাজের তালিকা
বেঙ্গল ঈগল পেঁচা

বেঙ্গল ঈগল-পেঁচা, যাকে শৈল ঈগল-পেঁচা (Rock Eagle Owl) বা ভারতীয় ঈগল পেঁচা (Bubo bengalensis/বুবো বেঙ্গেলেনসিস) বলা হয়, এটি বৃহত শিংযুক্ত একটি পেঁচা প্রজাতি, যা দক্ষিণ এশিয়ার পার্বত্য এবং পাথুরে ঝোপ বনে বাস করে। এর শরীরজুড়ে বাদামী এবং ধূসর রঙ ছড়ানো ছিটানো এবং এতে কালো ছোট স্ট্রাইপসহ গলায় সাদা প্যাচ থাকে। এটি আগে ইউরেশিয়ান ঈগল-পেঁচার উপ-প্রজাতি হিসাবে বিবেচিত হয়েছিল। এটি সাধারণত জোড়ায় দেখা যায়। এর গভীর অনুরণনীয় সুর রয়েছে যা সচরাচর ভোর ও সন্ধ্যাবেলায় শোনা যেতে পারে। এগুলি সাধারণত ঝোপজাতীয় এবং হালকা থেকে মাঝারি আকারের বনগুলিতে দেখা যায়। তবে বিশেষত হিমালয়ের দক্ষিণে এবং ভারতীয় উপমহাদেশের মূল ভূখণ্ডের মধ্যে পাথুরে স্থানগুলির নিকটে এবং ১,৫০০ মিটার উচ্চতার নীচে এদের দেখতে পাওয়া যায়। আর্দ্র চিরসবুজ বন এবং অত্যন্ত শুষ্ক অঞ্চল এরা সচরাচর এড়িয়ে চলে। ঝোপঢাকা পাথুরে টিলা ও উপত্যকা এবং নদী ও স্রোতের খাড়া তীর এদের প্রিয় জায়গা। এটি ঝোপঝাড় বা পাথুরে অভিক্ষেপের আশ্রয়কেন্দ্রে বা গ্রামাঞ্চলের নিকটে কোনো বৃহত আমগাছ বা অনুরূপ ঘন পর্ণরাজিযুক্ত গাছে রাত কাটায়। BirdLife International (২০১৬)। "Bubo bengalensis"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2016: e.T22688934A93211525। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jerdon, T.C. (১৮৩৯)। "Catalogue of the birds of the peninsula of India, arranged according to the modern system of classification; with brief notes on their habits and geographical distribution, and description of new, doubtful and imperfectly described specimens"। Madras Journal of Literature and Science। 10: 60–91।
লেগগো

লেগো একটি ইতালীয় সংবাদপত্র এবং এটি ইতালিতে প্রকাশিত প্রথম বিনামূল্যের দৈনিক পত্রিকা ছিল। ২০০১ সালে ফ্রান্সেসকো গেটানো ক্যালটাগিরোনের মালিকানাধীন ক্যালটাগিরোন এডিটোর লেগগো প্রতিষ্ঠা করেছিলেন। এটি রোম, মিলান, তুরিন, নেপলস, বোলোনা, ফ্লোরেন্স, পদুয়া, ভেনিস, ভেরোনা, বারী, জেনোয়া, কোমো, বার্গামো, ব্রেসিয়া এবং ভারেসের শহরগুলির জন্য মোট স্থানীয় প্রচলন ১,০৫০,০০ অনুলিপি সহ ১৫ টি স্থানীয় সংস্করণ প্রকাশ করে। ২০০১-২০০২ এর সময়কালে লেগোতে ৭১৫,০০০ কপি প্রচলন ছিল। Piet Bakker (২০০২)। "Free daily newspapers ‐ business models and strategies": 180–187। ডিওআই:10.1080/14241270209389998।  অফিসিয়াল ওয়েবসাইট (ইতালীয় ভাষায়)
ইসলামি ফিকহ একাডেমি, ভারত

ইসলামি ফিকহ একাডেমি, ভারত (আইএফএ) ১৯৮৮ সালে নয়াদিল্লিতে প্রতিষ্ঠিত একটি ফিকহ (ইসলামি আইন) ইনস্টিটিউট। এটি ১৯৯০ সালে দাতব্য ট্রাস্ট হিসাবে নিবন্ধিত হয়েছিল। কাজী মুজাহিদুল ইসলাম কাসেমি এর প্রতিষ্ঠাতা এবং আমৃত্যু মহাসচিব ছিলেন। একাডেমি একটি নিবন্ধিত এনজিও যা তখন থেকেই গবেষণা-ভিত্তিক সংস্থা হিসেবে কাজ করে। এটা প্রধানত মুসলিমদের ধর্মীয় রীতি নীতির উপর বিবৃতি জারি করে থাকে, যেমনঃ রমজান, ঈদ, হজ্জ্ব, চাঁদ দেখা, চিকিৎসা, বিবাহ, ফরায়েজ(সম্পত্তি), যৌন শিক্ষা, অঙ্গ দান ইত্যাদি। এটি ইসলামি আইনশাস্ত্রের বিশ্বকোষের একটি উর্দু অনুবাদসহ বেশ কয়েকটি রচনা প্রকাশ করেছে। একাডেমিকে "সাম্প্রতিকতম এবং বহুভাবে, ভারতে প্রতিষ্ঠিত ইসলামি কর্তৃত্বের দাবিতে এখন পর্যন্ত সর্বাধিক পরিশীলিত হিসেবে বর্ণনা করা হয়েছে। এই প্রতিষ্ঠানের সদস্যপদে দারুল উলূম দেওবন্দ, নাদওয়াতুল উলামা এবং লখনউয়ের ফিরাঙ্গী মহলসহ মাদ্রাসাগুলির প্রচুর সংখ্যক তরুণ স্নাতক (ফাজিল ) অন্তর্ভুক্ত রয়েছে। একাডেমি উল্লেখযোগ্য মুসলিম সংখ্যালঘু জনসংখ্যার দেশ এবং অঞ্চল যেমনঃ মার্কিন যুক্তরাষ্ট্র এবং ইউরোপসহ মধ্য প্রাচ্যের অন্যান্য উল্লেখযোগ্য ফিকহ সংস্থার সাথে সমন্বয় করে। দেওবন্দি সংগঠনের তালিকা "Islamic Fiqh Academy Conference In Mumbai"। MEMRI। ৩০ নভেম্বর ২০১৭।  "Sex education is unIslamic, says academy"। Hindustan Times। ৮ এপ্রিল ২০০৮।  Ghannam, Obadah (১৭ জুন ২০১৫)। "Islamic Legal Views on Organ Donation: A View from Fiqh Councils" (পিডিএফ)। ২৫ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ জুলাই ২০২০। , pages 18, 21. Muhammad Qasim Zaman (১৫ অক্টোবর ২০১২)। Modern Islamic Thought in a Radical Age: Religious Authority and Internal Criticism। Cambridge University Press। আইএসবিএন 978-1-139-57718-2।  ইসলামি ফিকহ একাডেমি
ফেলিক্স গোয়াতারি

ফেলিক্স গোয়াতারি (ফরাসি: Félix Guattari, উচ্চারণ: [fe.liks ɡwataʁi]; ৩০ এপ্রিল ১৯৩০ – ২৯ আগস্ট ১৯৯২) ছিলেন একজন ফরাসি মনোচিকিৎসক, দার্শনিক, সঙ্কেতবিজ্ঞানী ও সক্রিয়তাবাদী। তিনি স্কিৎসোসমীক্ষণ ও ইকোসফির প্রতিষ্ঠাতা এবং জিল দ্যলোজের সঙ্গে তাঁর বুদ্ধিবৃত্তিক সহযোগের—বিশেষত এন্টি-ইডিপাস (১৯৭২), সহস্র মালভূমি (১৯৮০), দ্বিখণ্ডবিশিষ্ট পুঁজিবাদ ও স্কিৎসোফ্রেনিয়া—জন্য বিশেষভাবে খ্যাত। Simon Choat, Marx Through Post-Structuralism: Lyotard, Derrida, Foucault, Deleuze, Continuum, 2010, ch. 5. এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। "Entretien avec Félix Guattari à la télévision grecque ওয়েব্যাক মেশিনে আর্কাইভকৃত ৯ মার্চ ২০১৬ তারিখে" ("Felix Guattari interview on Greek television"), Revue Chimères, 4 February 2009 (in French) Massumi, Brian (১৯৯৩)। A User's Guide to Capitalism and Schizophrenia: Deviations from Deleuze and Guattari। Cambridge, Massachusetts: MIT Press। পৃষ্ঠা 144। আইএসবিএন 0-262-63143-1।
ফ্রঁসোয়া ল্যগো

ফ্রঁসোয়া ল্যগো (ফরাসি: François Legault, উচ্চারণ: [fʁɑ̃swa ləɡo]; জন্ম ২৬ মে ১৯৫৭) একজন ফরাসি কানাডীয় কেবেকোয়া রাজনীতিবিদ, ব্যাবসায়ী এবং কেবেক প্রদেশের ৩২তম ও বর্তমান প্রিমিয়ার বা মুখ্যমন্ত্রী। ২০১১ সালে প্রতিষ্ঠার পর থেকে তিনি কোয়ালিসিয়ঁ আভ্যনির কেবেক দলের নেতা এবং ল্যুসিয়াঁ বুশার বের্নার লঁদ্রির মুখ্যমন্ত্রিত্বের কালে মন্ত্রিপরিষদের মন্ত্রী ছিলেন। রাজনীতির ময়দানে নামার আগে তিনি কানাডীয় বিমান সংস্থা এয়ার টান্সজ্যাটের সহ-প্রতিষ্ঠাতা ছিলেন। ল্যগো ১৯৯৯ থেকে ২০০৯ সাল পর্যন্ত কেবেক জাতীয় সংসদের একজন সাংসদ ছিলেন এবং ১৯৯৯ থেকে ২০০২ সাল পর্যন্ত শিক্ষামন্ত্রী হিসেবে ও ২০০২ থেকে ২০০৩ পর্যন্ত স্বাস্থ্যমন্ত্রী হিসেবে দায়িত্ব পালন করেন। পার্তি কেবেকোয়ার একজন সদস্য হিসেবে তিনি ১৯৯৯ সালের কেবেক নির্বাচনে লানোদিয়ের অঞ্চলের রুসো নির্বাচনী এলাকা থেকে প্রথম নির্বাচিত হন। তিনি ২০০৩, ২০০৭ ও ২০০৮ সালে পরপর নির্বাচিত হন, কিন্তু ২০০৯ সালের ২৫ জুন পদত্যাগ করেন। ২০১২ সালের কেবেক প্রাদেশিক নির্বাচনে মন্ট্রিয়ল শহরতলির লাসঁপসিয়ঁর এমএনএ হিসেবে আইনসভায় তাঁর প্রত্যাবর্তন ঘটে। তিনি ২০১৪ সালের নির্বাচনে পুনঃনির্বাচিত হন এবং ২০১৮ সালের নির্বাচনে জয়লাভ করেন। ১৯৭০ সালের পর থেকে ল্যগো সর্বপ্রথম মুখ্যমন্ত্রী যিনি কেবেক লিবারেল পার্টি ও পার্তি কেবেকোয়া কোনও দলেরই সদস্য নন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। "Coalition avenir Québec"। Directeur général des élections du Québec। সংগ্রহের তারিখ ২০১২-০২-০৪। [স্থায়ীভাবে অকার্যকর সংযোগ]
জয়দেব মুখোপাধ্যায়

জয়দেব মুখোপাধ্যায় (মৃত্যুঃ ১৭ এপ্রিল, ১৯৯৫) একজন বাঙালি লেখক ও চৈতন্য গবেষক। ডঃ জয়দেব মুখোপাধ্যায়ের জন্ম হয়েছিল বীরভূম জেলার বোলপুরে। তিনি সম্ভ্রান্ত পরিবারের সন্তান ছিলেন। তাঁর পিতা ও ঠাকুর্দা দুজনেই ছিলেন উচ্চপদস্থ রাজপুরুষ। জয়দেব প্রাচ্য দর্শনের উপর ডক্টরেট করেন এবং লেখার সূত্রে এশিয়ার অনেক দেশ পরিভ্রমণ করেন। জয়দেব মুখোপাধ্যায়ের শ্রেষ্ঠ কাজ চৈতন্যদেব মৃত্যু রহস্যের অনুসন্ধান। তিনি একাধিক ভাষা এবং প্রাচীন সাহিত্য, সংস্কৃত শাস্ত্রে সুপন্ডিত ছিলেন। তাঁর ক্ষ্যাপা খুঁজে ফেরে গ্রন্থটির দুটি খন্ড ও দারুব্রহ্ম রহস্য প্রকাশ হলে বাঙালি সাহিত্য জগতে পরিচিত হন তিনি। গবেষণা করতে গিয়ে তিনি সন্দেহ করেন চৈতন্যদেবের স্বাভাবিক মৃত্যু হয়নি, তাকে পুরীতে হত্যা করা হয় এবং তা ধামাচাপা দিতে কিংবদন্তীর সৃষ্টি করা হয়েছিল। এই বিষয়ে তার সাথে গবেষক নীহাররঞ্জন রায় সহমত প্রকাশ করে তাকে ১৯৭৬ সালে একটি পত্র দেন। চৈতন্যদেবের জীবন নিয়ে তাঁর রচিত কাঁহা গেলে তোমা পাই প্রথম খন্ড প্রকাশিত হয় ১৯৭৮ সালে। দ্বিতীয় খন্ড প্রকাশ হওয়ার পূর্বে তার রহস্যজনক মৃত্যু হয়েছিল। ১৯৯৫ সালের ১৭ এপ্রিল পুরীর স্বর্গোদ্বারের আনন্দময়ী মার আশ্রমে ডঃ জয়দেব মুখোপাধ্যায় ও তার মা বিমলা মুখোপাধ্যায়কে মৃত অবস্থায় পাওয়া যায়। তাঁদের অস্বাভাবিক মৃত্যু হত্যা না আত্মহত্যা তাই নিয়ে মতভেদ রয়েছে। Bhaṭṭācārya, Haṃsanārāẏaṇa (১৯৮৪)। Yugābatāra Śrīkr̥shṇacaitanya। Phārmā Keelaema।  যীশুখ্রীষ্টের জীবনের এক অজ্ঞাত অধ্যায়। Wasimus Salam।  "চৈতন্য অন্তর্ধানের কিনারা করতে গিয়ে গবেষক মৃত্যু রহস্য আঁধারে"। Rplus (ইংরেজি ভাষায়)। ২০১৯-০৩-১৪। সংগ্রহের তারিখ ২০২০-০৭-১৪।  desk, kolkata24x7 online (২০১৬-০৬-১৬)। "both-sri-chaitanya-and-his-researcher-were-killed-in-puri"। Kolkata24x7 | Read Latest Bengali News, Breaking News in Bangla from West Bengal's Leading online Newspaper (ইংরেজি ভাষায়)। ২০২০-০৭-১৪ তারিখে মূল থেকে আর্কাইভ করা। সংগ্রহের তারিখ ২০২০-০৭-১৪।
শাহীন চাকলাদার

শাহীন চাকলাদার বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য। শাহীন চাকলাদার যশোর সদরের কাঁঠালতলায় জন্মগ্রহণ করেন। চাকলাদার ২০০৪ সাল থেকে যশোর জেলা আওয়ামী লীগের সাধারণ সম্পাদক। তিনি ২০০৯ সাল থেকে ২০২০ সাল পর্যন্ত যশোর সদর উপজেলা পরিষদের চেয়ারম্যান ছিলেন। ২১ জানুয়ারি ২০২০ সালে সংসদ সদস্য ও সাবেক জনপ্রশাসন প্রতিমন্ত্রী ইসমাত আরা সাদেকের মৃত্যুর পর যশোর-৬ শূন্য আসনটির ১৪ জুলাই ২০২০ তারিখের উপনির্বাচনে তিনি সংসদ সদস্য নির্বাচিত হন। "যশোর-৬ আসনের উপনির্বাচনে জয়ী হলেন শাহীন চাকলাদার"। বাংলা ট্রিবিউন। ১৪ জুলাই ২০২০। ১৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২০।  "যশোর-৬ আসনে শাহীন চাকলাদারের নিরঙ্কুশ জয়"। বাংলানিউজটোয়েন্টিফোর.কম। ১৪ জুলাই ২০২০। সংগ্রহের তারিখ ১৫ জুলাই ২০২০।  জয়নাল আবেদীন (১ অক্টোবর ২০১৯)। "যশোরে ফের আলোচনায় শাহীন চাকলাদার, ১১ বছরে বিপুল সম্পত্তির মালিক দলীয় লোকজনই চান ব্যবস্থা"। দৈনিক সমকাল। সংগ্রহের তারিখ ১৫ জুলাই ২০২০।